Am urmarit ieri cu foarte mare atentie reactia diviziei propagandistice a PSD la demult asteptata punere sub urmarire penala a liderului Ponta Victor Viorel in dosarul bunului sau amic Sova Dan-Coman si am remarcat, fara nicio surprindere, ca aceasta reactie era pregatita cu mult inainte.

As incepe insa cu o precizare scurta. Orice fel de alaturare a cuvintelor Ponta – moralitate – onoare – demisie este o gluma ieftina. Un individ cu backgroundul lui V.V.Ponta este doar un rebut, un accident al istoriei, un exponent al non-valorii cocotat la Palatul Victoria ca scroafa in copac.

Deci, cum spuneam, propagandistii, sagetile si trompetele erau pregatite

„Politica se face in Parlament , nu la DNA.”

Vedeti, de aici si pana la sintagma „Nimeni nu e mai presus de lege, cu exceptia parlamentarilor ” distanta este infinitezimala, daca nu cumva s-a si ajuns la asa ceva. De pe creierul lui V.V.Ponta s-a sters complet frica din 17 noiembrie 2014 , priviti-i figura descompusa atunci cand isi lua angajamente si spunea ca PSD a inteles lectia electoratului, ca va respecta Justitia, etc. : stia ca in acel moment este in pericol sa devina un zero.

Dar i-a trecut rapid si iata-l , dupa nici 6 luni, in fruntea grupului mafiot PSD, obstructionand Justitia cu orice ocazie si chiar cu orice pret. De ce ? Ii este la fel de frica deoarece stie bine ca urmeaza si alte dosare

Lovitura de stat a binomului SRI-DNA

Sa incep cu un citat din scrisoarea lui Ponta : „PM Victor Ponta stated that, whilst respecting the President’s opinion, he has been appointed in office by the Parliament, hence the Parliament is the only institution which can decide his dismissal.”

Daca treaba asta o scria un tarabagiu, mai ziceam, dom’ne, e un imbecil care ori nu stie engleza ori nu a citit Constitutia. Dar pentru informarea dottore-ului Ponta, premierul e numit in functie ( appointed in office ) de Presedinte dupa consultarea partidelor

ARTICLE 85 (1) The President of Romania shall designate a candidate to the office of Prime Minister and appoint the Government on the basis of the vote of confidence of Parliament.

Ma intreb ce expresie a aparut pe chipurile lui Dean Thompson si ale altor cativa domni mai vestici acreditati la Bucuresti, atunci cand au citit halucinanta scrisoare trimisa de Ponta ambasadelor ( la fel ca Basescu in 2012 ) in care sunt alaturate fara nici o noima urmatoarele idei : imunitate – parlament – procuror – spalare de bani – pensii si salarii – crestere economica – motiune de cenzura. Semnatarul acelor randuri mai are vreo legatura cu statul de drept ( rule of law ) ? Chiar isi inchipuie V.V.Ponta ca mai da vreo ambasada doi bani pe tampeniile pe care le servesc de dimineata pana seara toti angajatii, care mai acoperiti, care nu, din mass-media ? Sa fim seriosi, stie si el la fel de bine va deveni un paria pe plan extern, 2-3 socialisti ametiti care ii trimit mesaje fiind egali cu zero. Nimeni dintr-o democratie consolidata nu se va amesteca vreodata in treburile Justitei din alta tara.

Prostia crancena a propagandei PSD

In momentul in care trimiti la angajatii din televiziuni tot felul de clowni tristi, de la securisti resapati ca Savu Daniel la consilieri mahalagii ca Palada Mirel, de la matusalemici ca Bolcas la zerouri agresive ca Anghel Cristiana, sau pur si simplu santajabili ca CAC Popescu-Tariceanu , care sa cante aceeasi arie, ce-ar mai fi de adaugat ? Doar un citat din al doilea om in stat

” … o eventuală răsturnare a guvernului pe cale judiciară ar fi cea mai gravă încălcare a statului de drept „

Autorul expresiei de mai sus, ori e dement, fiindca din pacate alt cuvant nu gasesc, ori total ramolit. Ce creier sanatos poate face o legatura intre o ancheta penala si „rasturnarea guvernului ” ? Cum sa afirmi fara nici o jena ca Iohannis a castigat alegerile ” fiind trimis in judecata ” cand era vorba daor de un recurs al ANI la un proces civil deja castigat la Curtea de Apel, chiar in halul asta de canalie ai ajuns, CAC Popescu Tariceanu ?

Cum adica, PSD partidul cel mai tare din parcare, cu o majoritate parlamentara de vreo 60%, nu gaseste alt lider, un tip integru care sa preia guvernarea ? Cum sa nu razi cu toti dintii cand constati ca neuronii domnilor Ciutacu si Cristoiu rezoneaza identic ( in fond ceva normal dat fiind angajatorul lor comun) folosind idei copy-paste din mesajul intern transmis in PSD ?

Dar astia sunt, atata pot si nu se vor schimba : un grup infractional organizat ai carui membri simt cum se apropie funia de par . Acum vor sa-l salveze pe V.V.Ponta, dar urmatorul cine va fi ? Make no mistake : dosarele bomba inca nu au aparut, retineti chestia asta.

Un individ cu o intreaga cariera politica faurita prin frauda si minciuna nu are cum sa iasa din scena intr-un mod onorabil.

De aceea spun : Ponta nu trebuie sa demisioneze. E mult mai placut sa asistam cum se chinuie un cadavru politic, care se preface a nu sti ca de-a lungul istoriei , niciun lider care s-a cramponat de putere nu a sfarsit-o bine.